**Csongrád Város Polgármesterétől**

Száma: Önk/21-5/2022.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2022. április 28-ai ülésére**

**Tárgy:** Tájékoztatás a lejárt határidejű határozatok végrehajtásáról

**Tisztelt Képviselő-testület!**

Mellékelten beterjesztem a ***2022. március 25-ei*** *(rendkívüli),* ***2022. március 31-ei*** *(rendes) és a* ***2022. április 8-ai*** *(rendkívüli)* testületi ülésen hozott határozatok végrehajtásáról, valamint a folyamatban lévő határozatokról szóló tájékoztatót. Az egyes határozatok szövegét követően vastag betűvel szedve található az arra tett intézkedés, tájékoztatás.

**47/2022. (III.25.) önkormányzati** napirend elfogadása, ***intézkedést nem igényel***

**48/2022. (III.25.) önkormányzati** Javaslat a Csongrád Városi Önkormányzat által működtetett IX. sz. felnőtt háziorvosi körzet feladat-ellátásának visszaállítására 2022. április 01.-től, a praxis jogának átadására dr. Tószegi Zsuzsanna háziorvos részére

***Az elfogadott Képviselő-testületi határozat megküldésre került az Országos Kórházi Főigazgatóság, Alapellátás fejlesztési Igazgatóság részére.***

**49/2022. (III.25.) önkormányzati**

A Csongrádi Víz-és Kommunális Nonprofit Kft. hulladékgazdálkodási ágazatban történő érdekeltség szerzése

***A Képviselő-testület a Csongrádi Víz-és Kommunális Nonprofit Kft. Váci Hulladékgazdálkodási Nonprofit Kft-ben és a Balassagyarmati Városüzemeltetési Nonprofit Kft-ben történő 25-25%-os tulajdoni részesedésének megszerzésére vonatkozó szándékát támogatja. A taggyűlésen a polgármester szavazatával képviselte a képviselő-testület döntését.***

**50/2022. (III.25.) önkormányzati**

Csongrádi Víz-és Kommunális Nonprofit Kft. és az FBH NP KFT. banki finanszírozási szerződéseinek módosítása

***Az elfogadott képviselő-testületi határozat megküldésre került az érintettek részére. A taggyűlésen a polgármester szavazatával képviselte a képviselő-testület döntését.***

**51/2022. (III.31.) önkormányzati** napirend elfogadása, ***intézkedést nem igényel.***

**52/2022. (III.31.) önkormányzati**

Javaslat a 9/2022.(II.25.) az egészségügyi alapellátások körzeteiről szóló önkormányzati rendelet módosítására.

***A Képviselő-testület nem fogadta el az egészségügyi rendelet módosítását.***

**53/2022. (III.31.) önkormányzati**

Javaslat a 48/2022.(III.25.) önkormányzati határozat értelmében a feladat-ellátási szerződés megkötésére a Dr. Tószegi és Tsa. Egészségügyi Szolgáltató Bt. - al; személyes közreműködő Dr. Tószegi Zsuzsanna háziorvos.

***A Képviselő-testület nem fogadta el az egészségügyi rendelet módosítását, ezért az előterjesztés lekerült a napirendről.***

**54/2022. (III.31.) önkormányzati**

Beszámoló Csongrád város 2021. évi közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról.

***Az elfogadott képviselő-testületi határozat megküldésre került az érintettek részére.***

**55/2022. (III.31.) önkormányzati**

Beszámoló a Csongrádi Hivatásos Tűzoltó-parancsnokság 2021. évi munkájáról

***Az elfogadott képviselő-testületi határozat megküldésre került az érintettek részére.***

**56/2022. (III.31.) önkormányzati**

A Csongrádi Közmű Kft. részére biztosított tagi kölcsön lejárati szerkezetének módosítása és a Kft. könyvvizsgálói megbízatásának meghosszabbítása

***Az elfogadott képviselő-testületi határozat megküldésre került az érintettek részére.***

**57/2022. (III.31.) önkormányzati**

Távhőszolgáltatásról szóló rendelet megalkotása (első olvasat).

***A rendelet-tervezet elküldésre került Magyar Energetikai- és Közmű-szabályozási Hivatal részére véleményezés céljából. A rendelet-tervezetet döntésére a véleményezési eljárás lezárultát követően terjesztjük a T. Képviselő-testület elé.***

**58/2022. (III.31.) önkormányzati**

Csongrád Tv Kft. alapító okirat módosítása.

***A módosított alapító okirat aláírásra került.***

**59/2022. (III.31.) önkormányzati**

Döntés Gyepmesteri Telep működését érintő kérdésekben

***Az együttműködési szerződés aláírásra került.***

**60/2022. (III.31.) önkormányzati**

## Csongrád város településrendezési eszközei egy részterületen, hrsz. 5878. alatti ingatlan (volt Szeviép telephely) módosításának elfogadása, határozat (TSZT) és rendelet megalkotása (HÉSZ)

***Az elfogadott képviselő-testületi határozat megküldésre került az érintettek részére.***

**61/2022. (III.31.) önkormányzati**

A Csongrád – Bokros kerékpár út Zöldkereszt dűlőig terjedő szakasz kezelésének átadása a Magyar Közút Nonprofit Zrt-nek

***Az elfogadott képviselő-testületi határozat megküldésre került a Magyar Közút Nonprofit Zrt részére.***

**62/2022. (III.31.) önkormányzati**

Közvilágítás-üzemeltetési és karbantartási szerződés módosítás.

***A szerződés módosítás aláírásra került.***

**63/2022. (III.31.) önkormányzati**

2022.07.01.-2026.06.30. közötti Közvilágítás üzemeltetés és karbantartás szolgáltatás beszerzése és a 2022. évi közbeszerzési terv módosítása

***Közbeszerzési felhívás közzététele megtörtént. A határidő lejárta után az eredményről tájékoztatjuk a Képviselő-testületet.***

**64/2022. (III.31.) önkormányzati**

Javaslat a csongrádi 5878 hrsz-ú ingatlan értékesítésére, és az ezzel kapcsolatos pályázati felhívás elfogadására.

***Az elfogadott pályázati felhívás kihirdetésre került. A pályázatok beérkezésének határideje 2022. május 17.***

**65/2022. (III.31.) önkormányzati**

Nagyboldogasszony Katolikus Általános Iskola Alapító Okirat módosításának véleményezése

***Az elfogadott képviselő-testületi határozat megküldésre került a Nagyboldogasszony Katolikus Általános Iskola részére.***

**66/2022. (III.31.) önkormányzati**

Csongrád város villamosenergia-igényének hálózatfejlesztése az Ipari park bővítése érdekében

***A műszaki tartalom kidolgozása folyamatban van az MVM Démász Áramhálózati Kft. hálózati osztálynál.***

**67/2022. (III.31.) önkormányzati**

Lejárt határidejű határozatok végrehajtásáról tájékoztatás, ***intézkedést nem igénye.***

**68/2022. (III.31.) önkormányzati**

A Művelődési Központ és Városi Galéria számítógépes grafikus álláshely betöltése

***Az elfogadott képviselő-testületi határozat megküldésre került az a Művelődési Központ és Városi Galéria részére.***

**69/2022.(III.31.) önkormányzati**

A Városellátó Intézmény intézményvezetői pályázatának elbírálása

***Az elfogadott határozatban foglaltak teljesítésre kerültek.***

**70/2022. (IV.8.) önkormányzati**

Napirend elfogadása, ***intézkedést nem igényel***

**71/2022. (IV.8.) önkormányzati**

Ultrahang készülék beszerzésére a Dr. Szarka Ödön Egyesített Egészségügyi és Szociális Intézmény Nőgyógyászati Szakrendelése részére.

***A Philips Affiniti 30 UH típusú készülék beszerzése megtörtént, az átadásra került a Dr. Szarka Ödön Egyesített Egészségügyi és Szociális Intézmény Nőgyógyászatai Szakrendelés részére.***

**72/2022. (IV.8.) önkormányzati**

Döntés az FBH NP Kft üzletrész adásvétel elővásárlási jogról

***A határozatban foglaltak teljesítésre kerültek.***

**73/2022. (IV.8.) önkormányzati**

„Csongrád Öregszőlők útjának felújítása” kivitelezés többlet forrásigény biztosítása

***A határozatban foglaltak teljesítésre kerültek.***

**Határozati javaslat**

Csongrád Városi Önkormányzat Képviselő-testülete megtárgyalta és elfogadja a ***2022. március 25-ei*** *(rendkívüli),* ***2022. március 31-ei*** *(rendes) és a* ***2022. április -ei*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Csongrád, 2022. április 21.

 Bedő Tamás

 polgármester